钦定古今图书集成/明伦汇编/闺媛典/第289卷 > 皇清二十二 > 刘仲圣妻巫氏
## 钦定古今图书集成/明伦汇编/闺媛典/第289卷 > 皇清二十二 > 刘仲圣妻巫氏

按《宁化县志》：巫氏，刘仲圣妻。年十六归刘，十九而仲圣死，氏恸哭，绝食七日，遗孤康世才八月，巫忍死鞠子，爱劳兼至。康世长服母教，有声庠序，舅姑皆以上寿终。巫既老，操作如少壮时。顺治间，乡党交举其节，将表之。巫闻而责康世曰：“妇人夫死抚儿，自是本分，何与有司事？且尔祖母方丧，衰绖在身，当哀痛之中，忍邀此虚誉乎。尔不急辞，罪在尔。” 康世乃诣县力辞之，事暂寝。至康熙二十三年，仍核实具题。奉

旨“旌表。”